На основу члана 54. и 56. став 1. Закона о локалној самоуправи („Службени гласник РС“, бр. 129/07, 83/14 .... 47/18), чл. 80., 95., и 102. Закона о запосленима у аутономним покрајинама и јединицама локалне самоуправе („Службени гласник РС“, бр. 21/2016, 113/2017, 95/2018,114/21), члана 12. став 2. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, бр. 95/2016, 2/19 и 67/21) и члана 60. Статута општине Врњачка Бања („Сл. лист општине Врњачка Бања“ бр. 12/2019), Општинско веће општине Врњачка Бања оглашава

**ЈАВНИ КОНКУРС**

**за попуњавање положаја у II групи – постављење заменика начелника Општинске управе општине Врњачка Бања на период од 5 година**

**Орган у коме се радна места попуњавају**: Општинска урава општине Врњачка Бања, Ул. Крушевачка 17, Врњачка Бања.

**Положај који се попуњава**: Заменик начелника Општинске управе општине Врњачка Бања

**ОПИС ПОСЛОВА**:

**Заменик начелника Општинске управе** замењује начелника Општинске управе у случају његове одсутности или спречености да обавља своју дужност, у складу са законом, Статутом општине, одлукама Скупштине општине, Општинског већа и Председника општине; обавља и друге послове из надлежности Општинске управе по овлашћењу начелника управе.

**УСЛОВИ**:

* стечено високо образовање из научне области правне науке на основним ака­демс­ким студијама у обиму најмање од 240 ЕСПБ бодова, мастер академским студијама, мастер струковним студијама, специјалистичким академским сту­дијама, специјалистичким струковним студијама, односно на основним студија­ма у трајању од најмање четири године или специјалистичким студијама на факултету;
* положен стручни испит за рад у државним органима;
* познавање рада на рачунару (MS Office пакет и интернет);
* најмање 5 година радног искуства у струци;
* да је кандидат пунолетан држављанин Републике Србије; да кандидат није правоснажно осуђиван на безусловну казну затвора од најмање шест месеци;
* да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

Уз пријаву са биографијом, подносе се следећа документа у оригиналу или овереној фотокопији:

* диплома о стручној спреми (оверене фотокопије),
* уверење о положеном стручном испиту за рад у државним органима (оверена фотокопија),
* уверење о радном искуству у струци,
* уверење о држављанству РС (не старије од 6 месеци)
* извод из матичне књиге рођених,
* уверење Полицијске управе да лице није осуђивано за кривично дело на безусловну казну затвора од најмање шест месеци (издато након објављивања овог конкурса).

За учеснике конкурса који су били у радном односу у државном органу, односно органу аутономне покрајине или јединице локалне самоуправе, поред наведених доказа, потребно је доставити и доказ да им раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа.

Кандидати са положеним правосудним испитом уместо доказа о положеном државном стручном испиту, подносе доказ о положаном правосудном испиту.

Одредбом чл. 9. и 103. Закона о општем управном поступку прописано је, поред осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће те податке прибавити сама.

Документа о чињеницама о којима се води службена евиденција: уверење о држављанству и извод из матичне књиге рођених.

Кандидате чије су пријаве благовремене, допуштене и потпуне и уз које су приложени сви потребни докази и који испуњавају услове за наведено радно место. Конкурсна комисија ће о почетку изборног поступка, месту, дану и времену када ће се обавити провера знања и вештина благовремено обавестити, на контакт (број телефона) који наведу у својој пријави.

**У изборном поступку, Конкурсна комисија врши проверу и оцењивање:**

* Стручне оспособљености за рад на положају заменика началника Општинске управе општине Врњачка Бања – увидом у податке из пријаве на јавни конкурс и приложене доказе уз пријаву и усмено путем разговора.
* Познавање Закона о локалној самоуправи, Закона о општем управном поступку, Закона о запосленима у аутономним покрајинама и јединицама локалне само­управе, Закон о финансирању локалне самоуправе, Статут општине Врњачка Бања (Сл. лист општине Врњачка Бања бр. 12/19) – усмено путем разговора.
* Вештине кандидата аналитичко резоновање и логичко закључивање, вештина кому­никације, организационе способности, вештина руковођења проверава стручно лице путем стандардизованих тестова.

**САДРЖИНА ПРИЈАВЕ НА КОНКУРС**: Име и презиме кандидата; датум и место рођења, адреса становања, контакт телефон, кратка биографија, подаци о образовању, о врсти и дужини радног искуства са кратким описом послова на којима је кандидат радио, податке о посебним областима знања. Пријава на конкурс мора бити својеручно потписана.

**РОК ЗА ПОДНОШЕЊЕ ПРИЈАВА И АДРЕСА НА КОЈУ СЕ ПРИЈАВЕ ПОД­НО­СЕ**: Пријава са доказима о испуњењу услова из јавног конкурса подноси се Конкурсној комисији у року од 15 дана од дана објављивања обавештења о конкурсу у дневним новинама „Информер“ са назнаком „Пријава за јавни конкурс за заменика начелника Општинске управе“, на адресу Општинска управа Врњачка Бања, Ул. Крушевачка бр 17. Врњачка Бања, лично или путем препоручене пошиљке.

**Непотпуне и неблаговремене пријаве неће се узимати у разматрање.**

Овај оглас се објављује на званичној интернет страници општине Врњачка Бања и Огласној табли Општинске управе општине Врњачка Бања.

Додатне информације могу се добити на телефон: 036 601256

ОПШТИНСКО ВЕЋЕ ОПШТИНЕ ВРЊАЧКА БАЊА

Број: 111-30 од 17.08.2022.

ПРЕДСЕДНИК

ОПШТИНСКОГ ВЕЋА

Бобан Ђуровић